APROBACIÓN DEFINITIVA DO REGULAMENTO MUNICIPAL DE VENDA AMBULANTE DO CONCELLO DE VILAGARCÍA DE AROUSA
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 19/11/2018)

No BOPPO de data 21 de setembro de 2018 publicouse o acordo do Pleno da Corporación Municipal de Vilagarcía de Arousa, adoptado en sesión celebrada o día 26 de xullo de 2018, polo que se aprobou inicialmente o Regulamento Municipal de venda ambulante do Concello de Vilagarcía de Arousa. Finalizado o prazo de 30 días de exposición pública, se que se teñan presentado reclamacións e/ou suxestións fronte ao mesmo, Enténdese definitivamente aprobado o Regulamento Municipal de Venda Ambulante do Concello de Vilagarcía de Arousa, procedendo á publicación íntegra do texto: O presente regulamento ten por obxecto a regulación administrativa do exercicio da venda ambulante no termo municipal de Vilagarcía de Arousa. Quedan fóra do seu ámbito de aplicación, as vendas ambulantes en barracas, atraccións de feira, camións e postos desmontables co motivo da celebración das festas tradicionais, tanto no relativo ao núcleo urbano como aos núcleos periféricos de poboación do Concello de Vilagarcía, así como as que se poidan realizar no recinto feiral de FEXDEGA e aquelas outras que expresamente se determine por acordo da Xunta de Goberno Local. O presente regulamento dítase en exercicio das competencias que se atribúen ao municipio pola Lei 7/1985 de 2 de abril, reguladora das bases de réxime local e en cumprimento da obriga que atribúe aos concellos o artigo 72 da lei 13/2010 de 17 de decembro, reguladora do comercio interior de Galicia. Será de ap licación a esta materia, ademais do contido neste Regulamento, a seguinte normativa: Consonte establece a Lei 13/2010 de comercio interior de Galicia, considérase venda ambulante ou non sedentaria a realizada por persoas comerciantes, fóra dun establecemento comercial permanente de xeito habitual, ocasional, periódica ou continuada, nos perímetros ou lugares debidamente autorizados en instalacións comerciais desmontables ou transportables, incluíndo os camións tenda. A venda ambulante poderá ser exercida por calquera persoa física ou xurídica que consonte dispón a lexislación vixente, posúa a capacidade xurídica precisa e a condición de comerciante que establece a lexislación mercantil e cumpra cos requisitos establecidos no presente regulamento así como a normativa xeral e específica que lle sexa de aplicación. O presente Regulamento será aplicable ás seguintes modalidades de venda ambulante que se desenvolvan no Concello de Vilagarcía: Corresponde á Xunta de Goberno Local do Concello de Vilagarcía a decisión sobre a creación de novos mercados periódicos ou ocasionais, mantemento ou traslado dos existentes, modificación do número de postos, así como a determinación do número, emprazamento e características dos postos instalados na vía pública de xeito habitual ou ocasional. A creación de novos espazos para a situar novos mercados farase consonte ao indicado no artigo 72.1a) da lei 13/2010 de 13 de decembro, asemade, farase unha consulta previa e non vinculante á asociación dos sectores que puideran verse afectados pola situación deses novos mercados, así como ao público en xeral en cumprimento do disposto na lei de transparencia. A venda ambulante á que se refire o presente Regulamento, só queda autorizada nos lugares datas que se determinen por acordo da Xunta de Goberno Local, estando suxeita á preceptiva licenza municipal e ás disposicións do presente regulamento. Os mercados semanais que tradicionalmente veñen celebrándose martes e sábados emprazaranse na contorna da Praza de Abastos de Vilagarcía, rúa Alexandre Bóveda, Arcebispo Lago, García de Caamaño, praza limítrofe con Valle Inclán así como as rúas Dr. Carús, Vergara, Martín Gómez Abal, Avenida da Mariña. A Xunta de Goberno local poderá acordar a modificación da situación dos mercados semanais, atendendo a razóns xustificadas de interese xeral, necesidades doutras áreas ou servizos do Concello e/ou optimización da actividade de venda desenvolvida nos mesmos. Para a instalación de postos de venda no mercado dos martes e sábado, non se outorgarán polo Concello concesións administrativas, autorizándose ocupación de vía pública. No caso de que algún/s destes días sexan festivos, estarase ao disposto nas Ordes da Consellería de Economía e Industria así como aos acordos que se adopten ao abeiro da lei na Mesa Local de Comercio e posteriormente autorizados pola Xunta de Goberno Local. Cando por motivos estritamente legais non se poidan celebrar os mercados en festivo, estes trasladaranse ao día anterior ou a outra data que estableza a Xunta de Goberno Local. O horario de acceso ao recinto do mercado por parte dos/as vendedores/as será das 7:00 as 9:30 horas, quedando prohibida a entrada fóra do horario indicado e debendo quedar libre e expedito o recinto ás 15:00 horas. O mercado anual de flores, desenvolverase nas datas de defuntos como tradicionalmente se ven facendo, nos termos e condicións seguintes: O exercicio da venda ambulante estará suxeito á previa obtención de licenza, para cuxa obtención deberá acreditarse o cumprimento dos seguintes requisitos: 1. A venda ambulante realizarase en vehículos ou postos facilmente desmontables e con carácter estacional, para a venda de produtos propios de tempada (castañas, froita, churros.), ou ocasional, nos casos que así o acorde e autorice a Xunta de Goberno Local.2. As instalacións que se utilicen polo/a titular da autorización, deberán reunir as condicións necesarias para que sirvan de soporte dos artigos que se expenden, debendo reunir as debidas condicións de seguridade, salubridade e ornato público. En ningún caso, estas instalacións sobrepasarán a superficie fixada para o posto autorizado.3.- Os postos ou vehículos destinados á venda ambulante situaranse nos emprazamentos sinalados ao efecto polo Concello. Non poderán situarse en accesos a edificios de uso público, establecementos comerciais, nin diante dos seus escaparates e exposicións, nin en lugares que dificulten tales accesos ou a circulación peonil ou rodada.4.- As instalacións e/ou vehículos dedicados á venda de produtos alimenticios cumprirán os requisitos establecidos polas normas sectoriais que resulten de aplicación, especialmente as de carácter sanitario, e as que esixa o organismo titular da estrada na que se sitúen.5.- O Concello poderá establecer as características, deseño e materiais dos postos de venda co obxecto de adaptalos á contorna da zona na que se sitúen.6.- Prohíbese o emprego de ancoraxes ou elementos que danen o pavimento ou superficie sobre a que se coloquen os postos.7.- Prohíbese a venda ambulante de peixe, marisco, produtos cárnicos e calquera outros para os que legal ou regulamentariamente estea prohibida esta modalidade de venda, tanto no núcleo urbano como nos núcleos rurais periféricos.1.- Poderá autorizarse a venda de artigos téxtil, de artesanía, bixutería, marroquinería, calzado, confección, droguería, artigos de coiro ou pel, de ornato de pequeno volume, froitas, verduras, plantas, produtos de confeitería, froitos secos, produtos envasados, produtos alimenticios, así como calquera outros produtos nos que a súa venda en réxime de ambulancia estea autorizada pola normativa estatal ou autonómica.2.- Atendendo ás características concorrentes nos diferentes mercados e modalidades de venda ambulante, ao equipamento comercial da zona onde esta actividade se desenvolve, á demanda de consumo da poboación ou calquera outra circunstancia que así o xustifique, o Concello poderá limitar os produtos de venda autorizados ou o número de vendedores/as dedicados/as á mesma especialidade comercial.3.- Consonte establece o artigo 74 da lei 13/2010 de 17 de decembro de comercio interior de Galicia, en ningún caso poderán ser obxecto de venda ambulante ou non sedentaria os bens ou produtos cuxa propia normativa o prohiba, e aqueles outros que, en razón á súa presentación ou outros motivos, non cumpran a normativa técnico-sanitaria e de seguridade.4. En todo caso non se poderán vender alimentos ou produtos alimentarios non envasados por quen careza do certificado acreditativo de ter recibido formación en materia de manipulación dos mesmos.5. O concello determinará, dentro dos lugares sinalados, os produtos obxecto de comercialización.6. Os titulares de autorización de venda ambulante non poderán vender produtos diferentes aos expresamente autorizados e fóra da zona concedida. Calquera modificación ao respecto requirirá aprobación municipal.7. Aos efectos desta norma, prohíbese a venda de vehículos realizada fóra dun establecemento comercial permanente, na vía pública ou en espazos de uso ou dominio público xeralmente en zonas de grande concorrencia de público. Pola contra, non terá tal consideración a venda de vehículos efectuada a título particular e illadamente por parte dos seus titulares, entendendo por tales, aqueles que figuren con esta condición no permiso de circulación, que pretenda publicitarse na vía pública ou en espazos de uso e dominio público mediante a colocación de anuncios visibles en tales vehículos. Non obstante, na medida que comporta un uso especial do dominio público, estará suxeita á previa autorización municipal, que deberán solicitar os propietarios dos vehículos, acreditando tal condición acompañando copia compulsada do permiso de circulación. Unha vez concedida tal autorización, que terá unha duración de seis meses, esta deberá ser exhibida en lugar visible dentro do propio vehículo. A inexistencia de tal autorización ou da súa exhibición dentro do vehículo permitirá a adopción das medidas cautelares e sancionadoras previstas nesta ordenanza e especialmente a estipulada no parágrafo 2 artigo 19, do presente Regulamento.1.- O exercicio da venda ambulante, en calquera das súas modalidades, no termo municipal de Vilagarcía de Arousa requirirá a previa autorización do Concello.2.- As autorizacións para o exercicio da venda ambulante concederanse pola Xunta de Goberno Local do Concello de Vilagarcía de Arousa; nestas autorizacións especificarase o produto obxecto de venda, datas e horarios do exercicio da actividade, superficie a ocupar en metros de largo e metros de ancho, lonxitude do mostrador en metros., e espazo mínimo a deixar libre na beirarrúa para o paso de peóns.3.- O número total de autorizacións será fixado polo Concello en función dos espazos idóneos dispoñibles.4.- O prazo da autorización no caso de venda ambulante en mercados será de 5 anos e a dos postos desmontables na vía pública será a que se determine pola Xunta de Goberno Local no acordo polo que se concede a autorización.5.- A autorización habilitará para o exercicio da venda ambulante á/ao súa/seu titular. Non obstante e conforme ao que nela se determine, a autorización habilitará, ademais da/do súa/seu titular, ás persoas vinculadas a el mediante relación laboral.6.- A autorización municipal é intransmisible excepto no caso de cónxuxe, descendentes ou ascendentes ata o segundo grao, por causa de enfermidade grave, xubilación ou falecemento do/a titular da mesma, logo da comunicación ao Concello e autorización pola Xunta de Goberno Local. A transmisión dunha autorización non afectará ao seu período de vixencia, que se manterá polo tempo que reste, ata a finalización do prazo de duración.7.- Asignar ase un posto por persoa, sexa física ou xurídica. O número de autorizacións asignadas ás persoas xurídicas, non poderá exceder do 50% do número total das outorgables para cada zona.8.- As autorizacións poderán suspenderse temporalmente por mor de obras na vía pública ou nos servizos, tráfico, imposibilidade sobrevida da súa celebración ou outras causas de interese público. Esta suspensión non xerará dereito a indemnización por danos e prexuízos aos/ás titulares dos postos afectados. A suspensión poderá conlevar a reubicación dos postos noutra zona.9.- As autorizacións poden ser revogadas de acordo co disposto neste regulamento, sen que isto dea dereito aos seus titulares a indemnización ou compensación.1.- A autorización para o exercicio da actividade deberá ser solicitada polo/a interesado/a ou representante debidamente autorizado, en impreso normalizado no que se fará constar: 2.- Á solicitude deberá achegarse unha declaración responsable na que se farán constar necesariamente os seguintes extremos: 1.- As autorizacións concederanse en condicións non discriminatorias e o procedemento deberá garantir a transparencia, imparcialidade e, concretamente, a publicidade axeitada de inicio, desenvolvemento e fin do proceso.2.- Atendendo ao número limitado de autorizacións dispoñibles debido á escaseza de solo público habilitado ao efecto, a duración das mesmas non poderá ser por tempo indefinido, sendo o seu prazo máximo de duración, cinco anos prorrogables a criterio e por acordo da Xunta de Goberno Local, de forma expresa, por idénticos períodos.3.- Non obstante, os/as titulares das autorizacións sinaladas no apartado anterior deberán solicitar anualmente a súa renovación ata completar a duración máxima establecida. O prazo para solicitar a renovación será dende o 15 de xaneiro ata o 15 de febreiro de cada ano. Aqueles/as titulares que non soliciten a renovación neste prazo, ou se a mesma lle fóra denegada, perderán o seu dereito ao exercicio da actividade, quedando facultado o Concello para proceder á adxudicación mediante o procedemento establecido no parágrafo 5, deste artigo.4.- A solicitude de renovación farase en impreso normalizado ao que se achegará o xustificante de pago da taxa municipal e a documentación que acredite o cumprimento dos requisitos establecidos no artigo 6 deste regulamento, o interesado deberá acreditar a continuidade da alta no réxime correspondente da SS. SS. durante o período de vixencia da autorización que se pretende renovar, mediante o informe de vida laboral.5.- A convocatoria do procedemento e as bases que rexerán a adxudicación de novas autorizacións, aprobaranse pola Xunta de Goberno Local do Concello de Vilagarcía de Arousa. A adxudicación pola Xunta de Goberno Local, farase a favor dos seleccionados que cumpran os requisitos, condicionada á presentación do xustificante de pagamento da taxa municipal no prazo improrrogable de 15 días.1-. A concesión e renovación das autorizacións que habiliten para a venda en mercados ocasionais, en postos instalados na vía pública ou camións-tenda, determinaranse na resolución da súa concesión, atendendo ás características específicas dos produtos de venda, ás circunstancias concretas en que se outorguen, etc., sen que en ningún caso poidan superar os prazos e condicións establecidos no artigo anterior.2-. As autorizacións poderán solicitarse en calquera momento, se ben sempre cunha antelación mínima de sete días hábiles e máxima de un mes á data da instalación do posto, polas persoas que cumpran os requisitos para o exercicio da venda ambulante, segundo o indicado nos parágrafos precedentes. Na súa solicitude sinalarase a situación que interesa, datas de ocupación, espazo a ocupar, dimensións do posto e produtos obxecto de venda. As autorización s outorgaranse directamente aos solicitantes, se ben de existir máis solicitudes que espazo a asignar, teranse en conta os seguintes criterios para a adxudicación, valorados conxuntamente: De non recibir notificación da resolución expresa, entenderase que a solicitude foi desestimada por silencio negativo, segundo se establece no artigo 24 da lei 39/2015 de 1 de outubro de Procedemento administrativo común das Administracións Públicas. O Concello expedirá aos/ás titulares de autorizacións unha tarxeta identificativa en documento normalizado ou emitirá un acordo de autorización, que serán exhibidos polo/a seu titular durante o exercicio da actividade, de xeito que resulte perfectamente visible. Na identificación constarán, polo menos, os seguintes datos: 1.- Sen prexuízo do disposto noutros preceptos desta Ordenanza, as autorizacións extínguense por: Salvo nos supostos de extinción polo transcurso do prazo, que operará automaticamente, os expedientes de extinción iniciaranse de oficio ou a instancia de parte, correspondendo a súa resolución á Xunta de Goberno Local do Concello de Vilagarcía de Arousa A instrución do expediente comunicaráselle á/ao interesada/o para que presente as alegacións que considere oportunos no prazo de 15 días.1.- O incumprimento das normas establecidas no presente Regulamento así como das determinadas na normativa reguladora do comercio retallista e da defensa dos consumidores/as e usuarios/as, dará lugar á incoación do correspondente expediente sancionador que se axustará ás determinacións dos artigos 63 e seguintes da Lei 39/2015 e normativa que a desenvolva.2.- As infraccións clasifícanse en leves, graves e moi graves.2.1.- Serán faltas leves: 2.2.- Serán faltas graves: 2.3.- Serán faltas moi graves: A aquelas infraccións da presente ordenanza que sexan concordantes coas establecidas no R. D. Lexislativo 1/2007 de 16 de novembro xeral para a defensa de Consumidores/as e Usuarios e na Lei Galega 2/2012 de 28 de marzo de protección xeral de Consumidores e Usuarios/as, seralles de aplicación o réxime de infraccións e sancións previsto no devandito texto legal, así como nas normas que o desenvolven.1) As faltas tipificadas neste Regulamento sancionaranse coa imposición de multas na contía que se especifica neste artigo sen prexuízo da indemnización exixible polos danos causados ao Concello.2) As faltas leves sancionaranse con apercibimento ou multa entre 30 e 100 euros, as graves con multa desde 101 a 300 euros e/ou suspensión da actividade do posto ata 15 días, as moi graves con multa entre 300 e 900 euros e/ou coa suspensión da venda no posto ata 30 días ou revogación da concesión do posto, ata coa posibilidade de chegar a comisar a mercadoría nos casos de venda de produtos non autorizados e nos casos legalmente establecidos. Ademais, no caso de infracción moi grave, poderá impoñerse a sanción de prohibición para o exercicio da actividade en todo o municipio, por período de ata 3 anos. Esta sanción aplicarase acumulando ás contempladas para as infraccións moi graves (Revogación da autorización sen dereito a indemnización e comiso da mercadoría) 3) Todo/a vendedor/a sancionado/a economicamente non poderá exercer a venda en tanto non aboe a contía da sanción.4) Correspóndelle ao Sr/a. Alcalde/sa-Presidente/a a imposición de multas e demais sancións, agás as moi graves, que serán competencia da Xunta de Goberno Local do Concello de Vilagarcía de Arousa. No caso de reiterada pretensión dalgún/ha vendedor/a de exercer a actividade sen a correspondente licenza, poderá serlle retirada a mercadoría sen dereito a indemnización. Esta medida terá carácter cautelar, e garantirá a efectividade do cobro das sancións que correspondan. Igualmente, cando se atopen á venda produtos que vulneren a normativa sobre propiedade industrial ou intelectual, poderá procederse ó comiso das mercadorías, procedendo á formalización da denuncia ante a autoridade competente, e á aseguranza da mercadoría como proba da infracción cometida. Para o caso de que se estea realizando a venda ambulante de vehículos na vía pública ou en espazos de uso ou dominio público á que se refire o artigo 7.7 deste Regulamento, o Concello a través da Policía Local, de oficio ou a instancia de parte, poderá ordenar a retirada do vehículo e o seu traslado ata o lugar habilitado ao efecto como depósito, tendo dereito a percibir este servizo de retirada, traslado e depósito a correspondente taxa, que deberá ser aboada ou garantido o seu aboamento como requisito previo á devolución do vehículo ao seu/súa titular.1.- Os/as comerciantes, titulares de autorizacións e concesións no momento de entrada en vigor desta norma, conservarán a mesma ata o remate do prazo de vixencia, entendéndose o mesmo de cinco anos contados a partir da entrada en vigor do presente Regulamento, sen que proceda a renovación ou prórroga das mesmas.2.- O prazo de vixencia das autorizacións a que fai referencia o artigo 10, computarase dende a entrada en vigor deste Regulamento. A entrada en vigor deste regulamento producirase ao día seguinte da súa publicación no Boletín Oficial da Provincia e non modifica os dereitos e obrigas adquiridas polos usuarios e usuarias con anterioridade, naquilo que non estea especificado nel. Vilagarcía de Arousa, a 12 de novembro de 2018. O alcalde-presidente Alberto Varela Paz